Publication: Magyar Közlöny
Issue: MK-2011-37 (Year: 2011, Number: 37)
Era: contemporary
Section: országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) szabályaiból
Paragraph Index: 1308

országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) szabályaiból következõen nem vonatkoznak a népi kezdeményezésre. Az Nsztv. 18. §-a a népi kezdeményezésre irányuló aláírásgyûjtõ ív hitelesítésének megtagadását csak abban az esetben teszi lehetõvé, ha a) a kérdés nem tartozik az Országgyûlés hatáskörébe, b) a kérdés megfogalmazása nem felel meg a törvényben foglalt követelményeknek, vagy c) az aláírásgyûjtõ ív nem felel meg a választási eljárásról szóló törvénybenfoglaltkövetelményeknek.A törvény (17. §-a) a kérdésmegfogalmazásávalkapcsolatosanösszesenannyit ír elõ, hogy „[a] népi kezdeményezésnek pontosan és egyértelmûen tartalmaznia kell a megtárgyalásra javasolt kérdést”. A népi kezdeményezésre szánt kérdés „pontossága és egyértelmûsége” álláspontom szerint a jogintézmény alkotmányos rendeltetésével összefüggésben értelmezendõ. A jogintézmény rendeltetése pedig az, hogy az Országgyûlés tûzze napirendre és tárgyalja meg, ezért a kérdés egyértelmûségének hiánya miatt csak akkor indokolt az aláírásgyûjtõ ív hitelesítésének megtagadása, ha a megfelelõ számú aláírás összegyûjtése esetén az Országgyûlés számára nem lenne egyértelmû, hogy milyen kérdést tûzzön napirendre (mirõl szóljon a vita, illetve miben döntsön). Önmagában az a körülmény, hogy a kérdés közvetetten vagy közvetlenül törvényalkotásra irányul, nem teszi értelmetlenné a kérdés országgyûlési tárgyalását, sõt az országos népi kezdeményezésnek kifejezetten célszerû indoka lehet az Országgyûlés ilyen fajta döntésének elõidézése. A népi kezdeményezés jogintézményének logikájával egyébként nem állna ellentétben konkrét törvényjavaslatnak a parlament elé terjesztése sem. Bár jelenleg ezt a megoldást az Alkotmány nem ismeri el, hanem országos népi kezdeményezés útján csak törvényhozási tárgykörre lehet javaslatot tenni, más európai államok jogrendszerében a népi kezdeményezés esetenként kifejezetten népi törvénykezdeményezési jogként jelenik meg (az Olasz Köztársaság alkotmányának 71. cikke a népi törvénykezdeményezési jogot például a magyar megoldáshoz hasonlóan ötvenezer választópolgár egyetértéséhez rendeli).

Source: https://magyarkozlony.hu/hivatalos-lapok/544d2741340785ae3ac7214d6f8198a531a4d2e3/dokumentumok/57403ed108a7e6980bb4715779d47cc25fda68a4/letoltes